Diari Oficial de la Generalitat Valenciana


Sumari del DOGV 6159, del 04-12-2009 (2009/11423)

RESOLUCIÓ de 31 d'agost de 2009, del secretari autonòmic d'Ocupació i director general del Servef, per la qual s'autoritza un ajust de dotacions entre línies de subvenció del capítol IV del subprograma 322.51, Foment d'Ocupació, per import d'1.400.000 euros. Expedient modificació 31.016/09.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11280


Data del document
:   31-08-2009

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 31 d'agost de 2009, del secretari autonòmic d'Ocupació i director general del Servef, per la qual s'autoritza un ajust de dotacions entre línies de subvenció del capítol IV del subprograma 322.51, Foment d'Ocupació, per import d'1.400.000 euros. Expedient modificació 31.016/09. [2009/11349]  
El pressupost del Servef per a l'exercici 2009 consigna en el capítol IV del subprograma pressupostari 322.51, Foment d'Ocupació, la línia de subvenció genèrica T5695, «Foment de l'ocupació jove», amb una dotació d'1.200.000,00 €, el finançament de la qual és del Fons Social Europeu, eix 2, tema prioritari 66, i la línia de subvenció genèrica T2941, «Ocupació pública i desenrotllament local», dotada amb 87.898.168,00 € i finançada en part amb 2.250.000,00 € euros pel Fons Social Europeu, eix 2 tema prioritari 80; ambdós en el marc del Pla Operatiu 2007-2013, amb un cofinançament del 50%.  
La Direcció General d'Ocupació i Inserció Laboral, proposa transferir crèdit, finançat amb fons social europeu, per import d'1.400.000,00 euros de la línia de subvenció T5695, «Foment de l'ocupació jove», a la línia de subvenció T2941, «Ocupació pública i desenrotllament local», del mateix subprograma i capítol, en considerar necessari atendre les sol·licituds d'ajudes presentades pels municipis de l'interior, destinades a sufragar els costos salarials de joves, la contractació dels quals es vincula a la realització d'obres o servicis d'interés general i social com a mitjà d'adquisició d'una formació teòrica i pràctica adequada a la seua formació.  
Vistos els informes favorables de la Direcció General d'Economia-Servici del Fons Social Europeu de 6 d'agost de 2009 i de la Intervenció Delegada en el Servef de data 7 d'agost de 2009, tenint en compte allò disposat en el Decret Legislatiu de 26 de juny de 1991, del Consell de la Generalitat Valenciana, per la qual s'aprova el Text Refós de la Llei d'Hisenda Pública de la Generalitat Valenciana (articles 32 i 33), en la Llei 17/2008, de 29 de desembre, de Pressupostos de la Generalitat Valenciana per a l'exercici 2009 (articles 17 i 20), i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servef, resolc:  
Autoritzar: un ajust en les dotacions del Fons Social Europeu de les línies de subvenció genèriques del capítol IV, Transferències Corrents, del subprograma 322.51, Foment d'Ocupació, que s'indiquen a continuació  
Aplicacions pressupostàries   
de gasto que disminuïxen: Import:  
79.51.12.5840.21420.3 Línia T5695 - 1.400.000,00 €  
Aplicacions pressupostàries  
 de gasto que augmenten: Import:  
67.87.33.6330.61820.7 Línia T2941 +1.400.000,00 €  
València, 31 d'agost de 2009.- El secretari autonòmic d'Ocupació i director general del Servef: Luis Lobón Martín.